મને ખબર નથી કે કેવી રીતે આની શરૂઆત કરું, પરંતુ દાદાના વિજ્ઞાને અમારી જિંદગી બદલી નાખી છે. મેં ૧૯૮૫માં દાદાને પરમાત્મા નહી પણ સંત પુરુષ જાણીને તેમની પાસેથી જ્ઞાન લીધું. મારા પતિ મને જ્ઞાનવિધિમાં લઇ ગયા તે મારા માટે દાદાના પહેલા અને છેલ્લા દર્શન હતા. પછી મારો દીકરો જન્મ્યો તેને અમે હિરાબા ના દર્શન માટે લઇ ગયા અને હીરાબા સાથે ફોટો પાડ્યો. જ્ઞાનવિધિ પછી, દાદાના જ્ઞાન અને સત્સંગમાં ન રહીને મેં કમનસીબે કેટલો મૂલ્યવાન સમય વેડફ્યો તેની મને ખબર ન હતી.